Veria mormoni v Ježiša?
Áno! Ježiš je základom našej viery. V skutočnosti preferujeme nazývať našu cirkev jej plným menom – Cirkev Ježiša Krista Svätých neskorších dní.
Kniha Mormonova hovorí: „A my hovoríme o Kristovi, radujeme sa v Kristovi, kážeme o Kristovi, prorokujeme o Kristovi a píšeme podľa proroctiev svojich, aby deti naše mohli vedieť, k akému prameňu majú hľadieť pre odpustenie hriechov svojich“ (2. Nefi 25:26).
Pojem „mormoni“ je prezývka odvodená z názvu knihy písiem, ktorá je pre našu Cirkev jedinečná a ktorá sa nazýva Kniha Mormonova. S prezývkou sme neprišli my, ale veľa ľudí ju používa na opis Cirkvi a jej členov. V minulosti sme tento pojem prijali a dokonca ho sami používali, ale nedávno sme ľudí požiadali, aby Cirkev nazývali jej celým menom: Cirkev Ježiša Krista Svätých neskorších dní. Takto každý vie, že Ježiš je stredobodom nášho náboženstva a viery.
Výraz „Svätí neskorších dní“ je dobrý spôsob, ako označovať vašich priateľov, ktorí sú členmi Cirkvi.